Chumlee

Austin Lee Russell (Henderson, Nevada, 1982ko irailaren 8a), ezizenez Chumlee, estatubatuar negoziogizona eta telerrealitate saioetako pertsonaia bat da.

Pawn Stars saioan Rick Harrison, Richard Benjamin Harrison eta Corey Harrison lankideekin batera agertuz mundu osoan ospetsu bilakatu da. Harrisondarren jabetzako Gold & Silver Pawn Sho bahi-dendako langilea da, izan ere, Corey semearen haurtzaroko lagunmina izateagatik lanean hastea lortu zuen.

Chumlee ezizena 12 urterekin bereganatu zuen, bere aurpegi eta kokots handia direla eta.

Saioaren lehenbiziko ataletan noizbehinkako bigarren pertsonaia izaten hasi arren, ikusleentzat pertsonaia oso gogokoa zela ikusirik Harrisondarrekin batera lehen mailako pertsonaia bilakatu zen. Maiz, Harrisondarrek "inozotzat" jo ohi dute, beren txatxen jomuga izan ohi da, nagusiki lanean erakusten duen arduragabekeri, patxada eta alferkeria dela eta, eta sarritan itxuraz "ergeltxoa" dirudien arren, uste baina buruargiagoa dela garbi utzi izan du, Harrisondarrei ziria sartuz. Saskibaloi kirol-oinetakoetan, bideo-jokoetan eta kontsoletan aditua da oso.

Kanpo estekak 

 Webgune ofiziala 

Pawn Stars
Ameriketako Estatu Batuetako enpresaburuak
Nevadarrak